• •

 **Všetkým záujemcom**

 • •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo**SVO-RVO3-2024/000500-035/A | **Vybavuje/linka**Ing. Beáta Škanderová/44571  | **Miesto/dátum** Bratislava 12.06.2024 |

Vec:

**Pulóvre pre príslušníkov Hasičského a záchranného zboru - oznámenie o výsledku vybavenia žiadosti o nápravu - OPRAVA**

Dňa 04.06.2024 bola na Ministerstvo vnútra Slovenskej republiky ako verejnému obstarávateľovi (ďalej len „verejný obstarávateľ“) doručená žiadosť o nápravu podľa § 164 ods.1 písm. b) zákona č. 343/2015 Z. z. o verejnom obstarávaní a o zmene a  doplnení niektorých zákonov v  znení neskorších predpisov (ďalej len „zákon“) proti podmienkam uvedeným v súťažných podkladoch vo verejnej súťaži na predmet zákazky „**Pulóvre pre príslušníkov Hasičského a záchranného zboru“**, ktorej oznámenie o vyhlásení verejného obstarávania bolo uverejnené v Úradnom vestníku EÚ pod zn. 2024/S 61-181641 zo dňa 26.03.2024 a vo Vestníku verejného obstarávania č. 62/2024 zo dňa 27.03.2024 pod zn. 9149 – MST.

Verejný obstarávateľ po preskúmaní rozhodujúcich skutočností a  dôkazov uvedených v žiadosti o nápravu oznamuje žiadateľovi, že jeho žiadosť o nápravu bola **vybavená** podľa § 165 ods.3 písm. a) zákona.

**Návrh žiadateľa na vybavenie žiadosti o nápravu:**

Žiadateľ žiada verejného obstarávateľa, aby odstránil nezákonnosť svojho postupu verejného obstarávania ohľadne parametra uvedeného v prílohe č. 1 súťažných podkladov – Opise predmetu zákazky v bode 3.3 Minimálna technická špecifikácia doplnkového materiálu, ktoré musí spĺňať tkanina, konkrétne parameter 4 Počet nití na 1cm osnova 45+/-1 útok 22 +/-1

1. a predmetný parameter vypustil alebo alternatívne
2. upravil väčšiu mieru tolerancie predmetného parametru a to Počet nití na 1cm osnova 30-45/ útok 20-25.

**Vyjadrenie verejného obstarávateľa k žiadosti o nápravu:**

Verejný obstarávateľ v rámci odpovede k žiadosti o nápravu, ktorá sa týka nezákonnosti postupu verejného obstarávateľa pri stanovení parametra č.4 uvedeného v bode 3.3. Min. technická špecifikácia doplnkového materiálu Prílohy č.1 súťažných podkladov žiadateľovi **vyhovuje** podľa § 165 ods.3 písm. a) zákona.

**Spôsob vybavenia a lehota na vykonanie nápravy:**

Verejný obstarávateľ upraví v Prílohe č. 1 súťažných podkladov – Opis predmetu zákazky, technické požiadavky v bode 3.3 Min. technická špecifikácia doplnkového materiálu, znenie parametra č. 4 Počet nití na 1cm osnova, útok nasledovne:

Pôvodné znenie:

|  |  |  |  |
| --- | --- | --- | --- |
| 4. | Počet nití na 1 cm- osnova- útok | EN ISO 7211-2:1992 alebo ekvivalent | 45 +/-1 22 +/-1 |

Nové znenie:

|  |  |  |  |
| --- | --- | --- | --- |
| 4. | Počet nití na 1 cm- osnova- útok | EN ISO 7211-2:1992 alebo ekvivalent | rozpätie**30-45**20-25 |

Verejný obstarávateľ zároveň zverejní Prílohu č.1 Opis predmetu zákazky, technické požiadavky upravenú o aktualizovaný parameter č.4 v elektronickom prostriedku JOSEPHINE.

S úctou

.................................................

**Ing. Branislav Chlebana,v.r.**

                                                              generálny  riaditeľ

                                                    sekcie verejného obstarávania MV SR

Príloha: Príloha č.1 Opis predmetu zákazky, technické požiadavky